Perus: 37 € Opiskelija: 18,50 € Ryhmä: 34 € VIP: 52 € Jousto: 42 €
Klopoti-klop ja SPAM-A-LOT! Kuningas Arthur ja (muihin tehtäviin täysin sopimattomat) pyöreän pöydän ritarit kopsuttelevat kesällä keskiajan Englannista meidän päiviimme saakka. Pähkähullu broadway-musikaali sekoittaa mytologisen tarinan ja glamööriä tihkuvat musikaalikliseet odottamattomiin käänteisiin ja hullunkurisiin hahmoihin. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta. Rooleissa Törnävän kesäteatterin lavalla nähdään Aku Hirviniemi, Olli Rahkonen, Anna Victoria Eriksson, Juha Hostikka, Henrik Hammarberg, Pihla Pohjolainen, Lauri Ketonen, Jyrki Numminen, Annina Rubinstein, Eeva Markkinen ja Ville Ortenvuori. Musikaalin ohjaa Mika Eirtovaara. Törnävän kesäteatteri on Seinäjoen keskustan tuntumassa (ei monenkaan kilometrin päässä osoitteessa Törnävänsaarentie 1). Liki 700-paikkainen katsomo on katettu ja teatterivieraita palvelee kesäravintola.
Kesän hauskin ja loisteliain musikaalikomedia Törnävän kesäteatterissa!
Koska peräkammaripojan äiti ei pääse matkaan, aukeaa Masa Marsullekin mahdollisuus tutustua maailman seitsemään ihmeeseen. Parivaljakko käy Egyptin pyramideilla, Italian pastapöydissä, tapaa Intian pyhän lehmän ja verryttelee Herra Hakkaraisen kanssa ikämiesnivelet vetreiksi kiinalaisella akrobatialla. Mutta miten kestää tassulalaiseen kauravelliin tottunut pukinvatsa etniset herkut? Irtoaako Las Vegasin kuuluisimmalta rock’n’roll-vuohelta Little McGoatilta boogie woogie? Ja mikä oikeastaan on maailman seitsemäs ihme? Herra Hakkaraisen seitsemän ihmettä sopii kaikille menevän musiikin, hauskojen hahmojen ja hupaisten juttujen ystäville.
Nyt on onnea matkassa! Mauri Kunnaksen ikisuosikki Herra Hakkarainen osallistuu unissaan arpajaisiin ja voittaa matkan maailman ympäri.
Soitto käy jalan alle, sillä tanssittajina Paviljongissa ovat alansa kotimaiset huiput. Tule ja hae! Kaksin aina kaunihimpi. Huomaathan, että tanssiliput myydään suoraan ovelta. Törnävänsaaren kesäkahvila on avoinna lavatanssien ajan.
Lavatanssit ovat täynnä tunnelmaa kauniilla Törnävänsaarella tänäkin kesänä – nyt sunnuntaisin! Tanssita, keinuta pellavapäätä…
Music & Stories - musiikkia ja tarinoita Mallaskuulla
Vanhan Paukun taitelijaresidenssin kautta Suomeen saapunut kanadalainen muusikko, kirjailija ja kuvittaja Maggie MacDonald, sekä suomalainen laulaja-lauluntekijä Panu Artemjeff pitävät Mallaskuun panimoravintolassa Music & Stories -iltaman, jossa folktyylisen musiikin lomassa keskustellaan ja kerrotaan tarinoita eri teemoista. Soittoaika klo 19:00, vapaa pääsy! Tervetuloa mukaan! Panu Artemjeff on laulaja-lauluntekijä, jonka kirjallisuudesta ja elokuvista vaikutteita ammentavaa folkmusiikkia voi kuunnella Is This Really Me -yhtyeen levyiltä. Sooloesiintymisissään hän avaa tekstien taustalla olevia filosofisia, esteettisiä ja esoteerisiä vaikutteita ja sommitelmia. Maggie MacDonald on kanadalainen kirjailija, muusikko ja kuvittaja, joka on Lapualla heinäkuun loppuun asti taiteilijaresidenssin vieraana. Maggie on vieraillut Suomessa aiemminkin, muun muassa The Barcelona Pavilion -bändin tiimoilta, joka keikkaili Suomessa 2000-luvun alkupuolella. Tämän lisäksi Maggie on soittanut muun muassa The Hidden Cameras -nimisessä yhtyeessä.
Kanadalainen muusikko, kirjailija ja kuvittaja Maggie MacDonald, sekä suomalainen laulaja-lauluntekijä Panu Artemjeff Mallaskuun panimoravintolassa, vapaa pääsy
Kanadalainen muusikko ja kirjailija Maggie MacDonald, sekä suomalainen laulaja-lauluntekijä Panu Artemjeff esittävät musiikkia tarinoiden lomassa Mallaskuulla.
Kuntoportaiden avajaiset Lakeaharjulla laskettelurinteessä pe 26.7. klo 18. Virallisen avaukset suorittavat Vimpelin kunnanjohtaja Sami Gustafsson, Aisaparin tj Mervi Niemi-Huhdanpää ja LPP Kyläseuran pj. Heikki Salmela. Talkooväen kiitosruokailu ennen virallisuuksia n. klo 16:30 Välilaskussa (ei ennakkoilm.) kaikille talkoissa ahkeroineille ilmainen ruokailu, tervetuloa syömään! Talkootanssit klo 20 Välilaskussa, tahdit takaa Hitsin Hitaat, vapaa sisäänpääsy, järj. Lpp Kyläseura ja Lakis oy.
Vimpelin Lakeaharjun kuntoportaat vihitään käyttöön klo 18, sitä ennen talkoolaisten ruokailu, illalla talkootanssit!
Kilpailijoiden ilmoittautuminen lennokit.netin kautta.
Seinäjoen lennokkikerho RC-AirClub järjestää radio-ohjattavien mallilennokkien SM-osakilpailut jälleen heinäkuun lopulla Kurjennevan lennokkikentällä Seinäjoella. Mukana ovat Suomen hienoimmat mallilennokit vanhoista kaksitasoista moderneihin taitolentokoneisiin. Kilpailut alkavat klo 10 ja päättyvät palkintojenjakoon noin klo 18 (aikataulumuutokset ovat mahdollisia). Tapahtumalla on säävaraus, eli sateella tai myrskytuulella lennättäminen ei ole mahdollista. Kentällä toimii kerhon buffetti koko päivän ajan. Kilpailuihin on yleisöllä vapaa pääsy. Tervetuloa!
Radio-ohjattavien mallilennokkien SM-osakilpailut Kurjennevan lennokkikentällä Seinäjoella
Kuortaneentien (Mt697) varrella, noin 14km Seinäjoelta Kuortaneen suuntaan
Pääsymaksu 3 euroa, alle kouluikäiset ilmaiseksi
Taidenäytttely on avoinna yleisölle heinäkuun ajan Teuvan Yhtenäiskoululla osoitteessa Porvarintie 49 Teuva ma-pe klo 14-19 ja la-su klo 12-18. Tänä vuonna näyttelyn teemana on "Muisto".
Lavatanssit Siikinniemen rantalavalla Alavuden Sapsalammilla lauantaina 20.7.2019 klo 20-01. Kesälomatanssit, tule tanssimaan ja laulamaan! Duo Airi Hautamäki ja Mikko Niemelä, KARAOKE-isäntänä Jouko Hirviniemi. Liput 12 €. Alueella käteismaksu. Kahvio ja olutterassi. Tervetuloa!
Lavatanssit Siikinniemen rantalavalla 20.7. klo 20-01
Siikinniemi, Virtaintie 1774, 63340 Alavus
Osta liput edullisesti ennakkoon verkkokaupasta.
Ottelu pelataan OmaSp Stadionilla, jossa portit aukeavat klo. 16:30. Tervetuloa!